تقييم المطعم: دخلت المطعم قبل فتره يمكن قبل رمضان بشهرين وكان هو المطعم الوحيد الي فاتح الساعه ثنتين 
 اول مافتحت الباب وشميت ريحة الطبخ قلت شكل هالمطعم بيصير هو مصدري الاساسي للبيتزا 
 حتا قبل ما اصل الكاشير بدت معدتي تقول صوصو صو صو 
 اخذت المنيو وبديت اشوف الانواع وكل ما قريت نوع القا فيه نوع جديد من الخضار او التتيل 
 ابي لحم ما فيه لحم الا بيتزا وحده فيها ببروني 
 قلبت الصفحه ولقيت اني اقدر اسوي النوع الي ابي ويوم قلتله ابي اطلب نوع من المنيو قالي لا لازم تضيف من الصفر قلتله طيب صمملي سمول قالي لا لازم تصبر  لارج  
 قلتله طيب عطني وحده قالي لا لازم تاخذ ثنتين الي جاين بالعرض لولا الجوع ولا كان طلعت ومعد جيتهم  يعني على وش هالتعقيد ما ادري 
 المهم اني اخترت  
 كازا بلانكا= بيتزا بصوص الثوم مع اربع انواع جبن برمزان + فيتا+ريكوتا +مزريلا مع خضرة الارض الشوكي 
 البيتزا كانت سيييييييييءه والفيتا تشيز(البقرات الثلاث) كان قديم ومخرب على البتزا كله 
  
 برفيوم= بيتزا مع صوص الثوم والتوبنق كان ريحان وطماك وكيبر(يشبه المخلل لاكن شكله مثل الزيتون) وجبن المزريلا  كانت اسوء من الي قبل 
  
 سلطة التشبولي وخبز الثوم هم الي بقو عشان اتعشا عليهم وكانت السلطه مقبوله والخبز مثل اي خبز ثوم باي مطعم بيتزا